
ประกาศผู้อำนวยการการเลือกตั้งประจำองค์การบริหารส่วนตำบลปากแพรก
อำเภอปากพนัง  จังหวัดนครศรีธรรมราช
เรื่อง  ให้มีการเลือกตั้งสมาชิกสภาองค์การบริหารส่วนตำบลปากแพรก
-----------------------------------

ด้วย นายสันติ  เขียวเสน สมาชิกสภาองค์การบริหารส่วนตำบลปากแพรก หมู่ที่ 8 ตำบลปากแพรก  อำเภอปากพนัง จังหวัดนครศรีธรรมราช  ได้ลาออก

อาศัยอำนาจตามความในมาตรา 8  แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2545 และข้อ 7 ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2554  โดยความเห็นชอบของคณะกรรมการการเลือกตั้งประจำจังหวัดนครศรีธรรมราช  ในการประชุมครั้งที่  30/2555  เมื่อวันที่ 19 เดือน  มิถุนายน พ.ศ. 2555  จึงประกาศให้มีการเลือกตั้งสมาชิกสภาองค์การบริหารส่วนตำบลปากแพรก  ดังต่อไปนี้
1. วันเลือกตั้ง  วันที่  29  เดือน  กรกฎาคม  พ.ศ. 2555

2.  ระยะเวลาสมัครรับเลือกตั้ง ตั้งแต่วันที่  25  เดือน  มิถุนายน  พ.ศ.2555


ถึงวันที่  29  เดือน  มิถุนายน  พ.ศ. 2555  เวลา 08.30 น. ถึง 16.30 น.

3. สถานที่รับสมัคร  องค์การบริหารส่วนตำบลปากแพรก
4. จำนวนสมาชิกสภาองค์การบริหารส่วนตำบลปากแพรกที่จะมีการเลือกตั้ง  ทั้งสิ้น 1 คน
5. การเลือกตั้งให้ถือเขตเลือกตั้งของสมาชิกสภาองค์การบริหารส่วนตำบล  เป็นเขตเลือกตั้ง
6. เขตเลือกตั้ง  มีจำนวน 1 เขตเลือกตั้ง ดังนี้
6.1  เขตเลือกตั้งที่ 8 จำนวนสมาชิกสภาองค์การบริหารส่วนตำบลที่จะมีการเลือกตั้ง                     จำนวน  1  คน  พื้นที่ที่อยู่ในเขตเลือกตั้ง  ได้แก่  หมู่ที่ 8  ตำบลปากแพรก  อำเภอปากพนัง  จังหวัดนครศรีธรรมราช

7.   หลักฐานการสมัครรับเลือกตั้ง  ประกอบด้วย
7.1   บัตรประจำตัวประชาชน   แต่ถ้าผู้สมัครเลือกตั้งเป็นบุคคลซึ่งไม่ต้องมีบัตรประจำตัวประชาชนตามกฎหมาย  ให้ใช้บัตรประจำตัวหรือหลักฐานอื่นใดของทางราชการที่           มีรูปถ่าย  และมีหมายเลขบัตรประจำตัวประชาชนสามารถแสดงตนได้พร้อมสำเนา   จำนวน 1 ฉบับ
7.2   สำเนาทะเบียนบ้านฉบับเจ้าบ้าน พร้อมสำเนา จำนวน 1 ฉบับ
7.3  ใบรับรองแพทย์
7.4  ค่าธรรมเนียมการสมัคร สมาชิกสภาท้องถิ่น จำนวน 500.- บาท
7.5  รูปถ่ายหน้าตรงไม่สวมหมวก หรือรูปภาพที่พิมพ์ชัดเจนเหมือนรูปถ่ายของตนเอง ขนาดกว้างประมาณ 8.5 เซนติเมตร ยาวประมาณ 13.5 เซนติเมตร จำนวน 12 รูป
7.6  หลักฐานการศึกษา (กรณีที่กฎหมายว่าด้วยการจัดตั้งองค์กรปกครองส่วนท้องถิ่นกำหนดคุณสมบัติเพิ่มเติม) พร้อมสำเนา จำนวน 1 ฉบับ









7.7 หลักฐาน...

7.7  หลักฐานอื่นๆ ที่จำเป็น เช่น เอกสารใบเปลี่ยนชื่อตัว หรือชื่อสกุล สูติบัตร หลักฐานหรือใบรับรองแสดงการเกิด ถิ่นที่อยู่  พร้อมสำเนา  จำนวน  1  ฉบับ เป็นต้น

ผู้ใดมีคุณสมบัติและไม่เป็นบุคคลต้องห้ามมิให้ใช้สิทธิในการสมัครรับเลือกตั้งตามที่กฎหมายกำหนด ประสงค์จะรับสมัครรับเลือกตั้งเป็นสมาชิกสภาองค์การบริหารส่วนตำบลปากแพรก ให้ยื่นใบสมัครด้วยตนเองตามวัน เวลา สถานที่ และหลักฐานการรับสมัครตามที่กำหนดในข้อ 2 ข้อ 3 และข้อ 7



ประกาศ  ณ  วันที่  21  เดือน  มิถุนายน  พ.ศ. 2555













(ลงชื่อ) 


(นายโสภณ  ส่งเสริมสกุล)

